Gordhan oor kernkrag, SALPravin Gordhan. Foto: GCIS Gordhan het tydens die mediakonferensie ook beklemtoon dat hy sy voorganger, Nhlanhla Nene, se besluit om nié die Suid-Afrikaanse Lugdiens se kontrak met Airbus te hersien nie, sal respekteer. Hy het gesê hy sal Dudu Myeni, SAL se beleërde voorsitter, as ŉ saak van dringendheid kontak. “Ons het dit reeds duidelik gemaak aan die staatsbeheerde maatskappye … dat enigiets wat enigiemand wil doen binne die volhoubare fiskale raamwerk moet gebeur. Ons is nie van plan om roekelose besluite te neem nie. Ons kan nie geld spandeer wat ons nie het nie.” Gordhan het met verwysing na kernkrag gesê daar sal ŉ formele verskaffingsproses wees. Hy het geen verdere besonderhede bekend gemaak nie, maar volgehou dat die regering nie meer sal bestee as wat hy kan bekostig nie.